**Előterjesztés**

**Szombathely Megyei Jogú Város Közgyűlése Kulturális és Sport Bizottsága**

**2012. december 10-i ülésére**

**JAVASLAT**

**A sport területén beérkezett kérelmek elbírálására**

1) A Vas Népe főszerkesztője, Halmágyi Miklós azzal a kéréssel fordult a Tisztelt Bizottsághoz, hogy a 2012. december végén megrendezésre kerülő Év Sportolója díjátadó ünnepség megrendezésének költségeit a Bizottság 50.000 Ft-tal támogassa.

2) A Szombathelyi Koronglövő Egyesület azzal a kéréssel fordult a Tisztelt Bizottsághoz, hogy – mivel a 2012. évi bevételei elmaradtak az eddig megszokottól – 2012. augusztus 25-26. napjain az oladi koronglövő pályán megrendezésre került olimpiai skeet Országos Bajnokság rendezésének költségeit 150.000 Ft-al támogassa. A kért támogatást a rendezvény során felhasznált lövészkorong és sportlőszer pótlására fordítaná az egyesület.

Kérem a Tisztelt Bizottságot, hogy az előterjesztést megtárgyalni, és a támogatási kérelmek vonatkozásában dönteni szíveskedjék.

**Szombathely, 2012. december 10.**

**(: Sági József :)**

**a Bizottság elnöke**

**I.**

**HATÁROZATI JAVASLAT**

**…../2012. (XII. 10.) Kult. és Sport Biz. sz. határozat**

Szombathely Megyei Jogú Város Közgyűlésének Kulturális és Sport Bizottsága a Vas Népe főszerkesztőjének kérelmét

a) forrás hiányában támogatni nem tudja.

b) ………………. Ft összeggel támogatja a költségvetési rendelet 18. sz. mellékletének ………………….. tételsora terhére.

**Felelős: Sági József, a Kulturális és Sport Bizottság elnöke**

**(Dr. Károlyi Ákos, az Egészségügyi és Közszolgálati Osztály vezetője)**

**Határidő: azonnal**

**II.**

**HATÁROZATI JAVASLAT**

**…../2012. (XII. 10.) Kult. és Sport Biz. sz. határozat**

Szombathely Megyei Jogú Város Közgyűlésének Kulturális és Sport Bizottsága a Szombathelyi Koronglövő Sportegyesület kérelmét

a) forrás hiányában támogatni nem tudja.

b) ………………. Ft összeggel támogatja a költségvetési rendelet 18. sz. mellékletének ………………….. tételsora terhére.

**Felelős: Sági József, a Kulturális és Sport Bizottság elnöke**

**(Dr. Károlyi Ákos, az Egészségügyi és Közszolgálati Osztály vezetője)**

**Határidő: azonnal**